Η επίδραση του νεφρωσικού συνδρόμου στην ποιότητα ζωής των νοσούντων εφήβων
Creators: name: Τσιφτσάκη, Αλεξάνδρα Εμμανουήλ
Publisher: name: Aristotle University of Thessaloniki
Year: 2025
Subjects: Νεφρωσικό Σύνδρομο
Ποιότητα ζωής
Έφηβοι
Nephrotic syndrome
Quality of life
Adolescents

description: Εισαγωγή: Το Νεφρωσικό Σύνδρομο (ΝΣ) αποτελεί μία νόσο του νεφρικού σπειράματος που εμφανίζεται κυρίως στην παιδική ηλικία, με σοβαρές επιπτώσεις στην ποιότητα ζωής των ασθενών. Ο αρνητικός αντίκτυπός του έχει αξιολογηθεί από διαθέσιμα εργαλεία αξιολόγησης της ποιότητας της ζωής, όπως αναφέρεται σε διάφορες σχετικές μελέτες. Η παρούσα περιγραφική ανασκόπηση έχει σκοπό να διερευνήσει τις επιπτώσεις του ΝΣ στην ποιότητα ζωής κυρίως των εφήβων και να προσδιορίσει την αξιοπιστία των τρεχόντων εργαλείων ποιότητας ζωής, προτείνοντας νέους τρόπους διαχείρισης των ασθενών αυτών. Υλικό και Μέθοδος: Έγινε αναζήτηση στις βάσεις δεδομένων PubMed και Google Scholar για δημοσιευμένα άρθρα από το 1985 έως το 2023, χρησιμοποιώντας κατάλληλους περιγραφικούς δείκτες. Συμπεριλήφθηκαν πρωτογενείς μελέτες που πληρούσαν τα κριτήρια επιλεξιμότητας, ελέγχθηκαν ανεξάρτητα οι τίτλοι και οι περιλήψεις και αφαιρέθηκαν όλες οι διπλότυπες μελέτες. Επιλύθηκαν οι διαφωνίες μέχρι να επιτευχθεί συναίνεση σχετικά με την τελική επιλογή των μελετών. Ανακτήθηκαν ανεξάρτητα τα σχετικά δεδομένα χρησιμοποιώντας μια προκαθορισμένη φόρμα εξαγωγής δεδομένων και έγινε σύγκριση των αποτελεσμάτων μεταξύ των διαφορετικών μελετών. Αποτελέσματα: Επιλέχθηκαν 25 σχετικές μελέτες, 21 από τις οποίες εξέτασαν την ποιότητα ζωής 2.150 ασθενών με ΝΣ, ηλικίας 1 έως 19 ετών, και οι υπόλοιπες 4 εστίασαν σε 170 φροντιστές των παιδιών αυτών. Έγινε σύγκριση των υποκειμένων με ομάδες ελέγχου υγιών παιδιών. Από τα ευρήματα των μελετών, παρατηρήθηκε στενή σύνδεση χειρότερης ποιότητας ζωής με μεγάλη διάρκεια νόσου, συχνή υποτροπή, θεραπεία με μεγάλη δόση κορτιζόνης και χαμηλό κοινωνικοοικονομικό επίπεδο. Αντίθετα, συγκριτικά με άλλα χρόνια νοσήματα, παιδιά με ΝΣ επέτυχαν υψηλότερα scores, δηλαδή καλύτερη ποιότητα ζωής. Συμπεράσματα: Η μελέτη αναδεικνύει τις προκλήσεις που αντιμετωπίζουν οι έφηβοι με ΝΣ, υπογραμμίζοντας την ανάγκη για περαιτέρω έρευνα και ανάπτυξη νέων εργαλείων αξιολόγησης, που να είναι πιο στοχευμένα και εύκολα στη χρήση, για την καλύτερη υποστήριξη των ασθενών αυτών.
description: Introduction: Nephrotic Syndrome (NS) is a glomerular disease of the kidneys that occurs mainly in childhood but has severe consequences on patients’ quality of life. Its negative impact has been evaluated by available quality of life assessment tools, as reported in several relevant studies. This systematic review aims to investigate the impact of NS on quality of life, especially in adolescents, and to determine the reliability of current quality of life tools, while suggesting new ways of managing these patients. Materials and Methods: PubMed and Google Scholar databases were searched for published articles from 1985 to 2023, using appropriate descriptive terms. Primary studies that met eligibility criteria were included, titles and abstracts were independently screened, and all duplicate studies were removed. Disagreements were resolved until consensus was reached on the final selection of studies. Relevant data were independently retrieved using a predefined data extraction form and results were compared between different studies. Results: Twenty-five relevant studies were selected, 21 of which examined the quality of life of 2,150 patients with NS, aged 1 to 19 years, while the remaining 4 focused on 170 caregivers of these children. Subjects were compared with control groups of healthy children. From the findings of the studies, a close association of worse quality of life was observed with long disease duration, frequent relapse, high-dose cortisone treatment and low socioeconomic status. In contrast, compared to other chronic diseases, children with NS achieved higher scores, indicating better quality of life. Conclusion: The study highlights the challenges faced by adolescents with NS, emphasizing the need for further research and development of new assessment tools that are more targeted and easier to use, in order to better support these patients.